ධීවරයන් කුසීත ගතියකින් යුතුව එදිනෙදා කටයුතුවල යෙදී සිටියදී කුණාටු රළ අතරින් මතු වුණ ගරාවැටුණු බෝට්ටුවක් හදිසියේ වෙරළට කඩා වැදෙමින් තෙත වැල්ලෙහි එරී ගියේය. පෙඟුණු ඇඳුම් හා කෙෆියේ හිස් වැසුම් පැලඳ සිටි පලස්තීන ජාතිකයන් කිහිප දෙනෙක් කලබලයෙන් බෝට්ටුවෙන් බිමට පැන වැල්ලේ එරෙමින් ගොඩබිම දෙසට දුවනු පෙණිනි. දින ගණනාවකින් කොණ්ඩා රැවුල් නොකැපූ බව පෙනුණු ඔවුන්ගේ මුහුණුවල වූයේ දිගු මුහුදු ගමනකින් පසුව ඇතිවන තදබල තෙහෙට්ටු ගතියකි. එහෙත් විඩා නිවන්නට කාලයක් ඔවුන් වෙත නොවුණු බව සිද්ධිය බලා සිටි ධීවරයන්ට වැටහුණේ වියරු මුහුද දෙබෑ කරමින් උපරිම වේගයෙන් ඔවුන් පසුපස පැමිණි ඊශ්‍රායල් ටෝපිඩෝ බෝට්ටුව දැකීමෙන් පසුවයි. සන්නද්ධ ඊශ්‍රායල් භටයන්ගෙන් පිරුණු බෝට්ටුව වෙරළට ළඟා වෙත්ම නොගැඹුරු මුහුදට පැන ගත් සෙබළු පලායන්නන් වෙත නොනවත්වා වෙඩි ප්‍රහාර එල්ල කළහ.
පලස්තීන ජාතිකයන් කිහිප දෙනා ඇඳසිටියේ මොනවාද?
පෙඟුණු ඇඳුම් හා කෙෆියේ හිස් වැසුම්